Það verður ýmislegt á boðstólnum á Thorsplani um helgina , m.a. grískar ólífur og spænskt Paella . Það verður mikið um að vera í Hafnarfirði um helgina en þá mun meðal annars breskur útimarkaður heimsækja bæinn og bjóða uppá allskyns góðgæti á Thorsplani . Ætla verslunareigendur að taka þátt í að skapa skemmtilega markaðsstemningu í miðbænum í samstarfi við Menningar - og listafélag Hafnarfjarðar sem stendur m.a. fyrir bíósýningum fyrir börn og fullorða . Markaðurinn opnar kl 14:00 í dag og verður opinn frá 12 - 19 laugardag og sunnudag . Það er breskt fyrirtæki Continental Market Ltd. sem stendur að markaðnum sem ætlunin er að setja upp í nokkrum sveitarfélögum hér á landi . Á heimasíðu fyrirtækisins kemur fram að það hafi staðið að baki sambærilegum mörkuðum í Bretlandi sl. 9 ár og sl. 4 ár í Skandinavíu . Í erindi fyrirtækisins til Hafnarfjarðarbæjar segir að á markaðnum verði meðal annars hægt að fá grískar ólífur , spænskt Paella og handverk frá Afríku . Hér er hægt er að fræðast um og fylgjast með Traditional market LTD á Facebook